CELEX: 52007PC0427
Language: sl
Date: 2007-07-18
Title: Predlog sklep Sveta o sprejetju poslovnika Odbora Evropskega razvojnega sklada

Pomembno pravno obvestilo

|

52007PC0427

	[pic] | KOMISIJA EVROPSKIH SKUPNOSTI |Bruselj, 18.7.2007COM(2007) 427 konč.PredlogSKLEP SVETAo sprejetju poslovnika Odbora Evropskega razvojnega sklada(predložila Komisija)OBRAZLOŽITVENI MEMORANDUMOdbor Evropskega razvojnega sklada (ERS) se ustanovi pod pokroviteljstvom Komisije in v zvezi s sredstvi Evropskega razvojnega sklada, s katerimi slednja upravlja, kakor je določeno v členu 8 Notranjega sporazuma[1] o Sporazumu o partnerstvu AKP–ES, ki je bil podpisan v Cotonouju dne 23. junija 2000 in spremenjen s sporazumom, podpisanim v Luxembourgu 25. junija 2005.Notranji sporazum začne veljati, ko se zaključijo postopki ratifikacije. Vendar so se s Sklepom predstavnikov vlad držav članic, ki so se sestali v okviru Sveta z dne 17. julija 2006[2], nekatere določbe sporazuma, vključno s členom 8 (ustanovitev in delovanje Odbora) začasno uporabljale že pred tem datumom.V členu 8(5) Notranjega sporazuma je določeno, da mora Svet soglasno sprejeti poslovnik Odbora ERS.Skupnost mora zato sprejeti nov poslovnik Odbora ERS, ki bo Odboru omogočil opravljati naloge, dodeljene z Notranjim sporazumom.Osnutek poslovnika za Odbor ERS, priloženega predlogu za sklep, je bil spremenjen tako, da se upoštevajo določbe novega notranjega sporazuma, ki vplivajo na ta poslovnik. Prav tako se upoštevajo rezultati poenostavitve in uskladitve, ki ju je Komisija izvedla na področju komitologije, ter standardiziran poslovnik, ki ga je Komisija sprejela kot del teh dejavnosti.Komisija zato predlaga, da Svet sprejme priloženi sklep.PredlogSKLEP SVETAo sprejetju poslovnika Odbora Evropskega razvojnega skladaSVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000[3] in revidiranega 25. junija 2005 v Luxembourgu[4] (v nadaljnjem besedilu „Sporazum o partnerstvu AKP–ES“),ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP–ES o dodelitvi finančne pomoči čezmorskim državam in ozemljem, za katero se uporablja Četrti del Pogodbe ES[5] (v nadaljnjem besedilu „Notranji Sporazum“), in zlasti člena 8(5) Notranjega sporazuma,ob upoštevanju Uredbe Sveta 2007/…/ES o izvajanju 10. Evropskega razvojnega sklada (v nadaljevanju besedila „10. ERS“) v okviru Sporazuma o partnerstvu AKP–ES[6] (v nadaljnjem besedilu „Uredba o izvajanju 10. ERS “),ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti[7], kakor je bil spremenjen s Sklepom Sveta 2007/249/ES z dne 19. marca 2007[8] (v nadaljnjem besedilu „Sklep o pridružitvi čezmorskih držav“),ob upoštevanju predloga Komisije[9] –SKLENIL:Člen 1Sprejme se poslovnik Odbora Evropskega razvojnega sklada, kakor je določen v Prilogi.Člen 2Do začetka veljavnosti Notranjega sporazuma se poslovnik Odbora Evropskega razvojnega sklada uporablja le za potrebe načrtovanja programov in s tem povezane postopke odločanja iz naslovov II in III Uredbe o izvajanju 10. ERS ter v zvezi s čezmorskimi državami in ozemlji iz členov 20 in 24 Sklepa o pridružitvi čezmorskih držav.Člen 3Ta sklep začne veljati z dnem objave v Uradnem listu Evropskih skupnosti.V Bruslju, […]Za SvetPredsednikPRILOGAPOSLOVNIK Odbora Evropskega razvojnega skladaČlen 1SestavaOdbor Evropskega razvojnega sklada (v nadaljnjem besedilu „Odbor“) sestavljajo delegacije držav članic (v nadaljnjem besedilu „delegacije“), predseduje pa mu predstavnik Komisije.Kadar Odbor obravnava vprašanja, povezana z Evropsko investicijsko banko, sodeluje pri postopkih opazovalec te banke.Predstavnik generalnega sekretariata Sveta se udeležuje sej kot opazovalec.Člen 2Predložitev zadeve Odboru v obravnavanje1. Odbor deluje v zadevah in v skladu s postopki, določenimi v Uredbi Sveta 2007/…/ES o izvajanju 10. Evropskega razvojnega sklada v okviru Sporazuma o partnerstvu AKP–ES[10] (v nadaljnjem besedilu „Uredba o izvajanju 10. ERS“) ter po potrebi v Sklepu Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti („Sklep o pridružitvi čezmorskih držav“), kakor je bil spremenjen s Sklepom Sveta 2007/249/ES z dne 19. marca 2007[11]. Odbor se za pristojnosti, ki jih ima na podlagi Sklepa o pridružitvi čezmorskih držav, v nadaljnjem besedilu imenuje „Odbor ERS-ČDO“.2. Poleg zadev, predvidenih v odstavku 1:(a) Komisija Odboru na vsaki seji predloži seznam odločitev, sprejetih v prejšnjem obdobju, na podlagi členov 11(2) in 12 Uredbe o izvajanju 10. ERS;(b) se Odbor čim prej obvesti o zamudah ali težavah pri izvajanju letnih akcijskih programov, posebnih podpornih programov in posebnih ukrepov, iz katerih bi lahko izhajale znatne dodatne obveznosti ali vsebinske spremembe, ki bi lahko povzročile, da se zadeva predloži v obvezno obravnavanje na podlagi določb Uredbe o izvajanju 10. ERS.Člen 3Sklic seje1. Sejo Odbora skliče predsednik na lastno pobudo ali na zahtevo vsaj petih držav članic.2. Skupne seje Odbora in drugih odborov se lahko skličejo v primeru vprašanj, ki so v skupnem interesu in spadajo na področje njihove pristojnosti.Člen 4Dnevni red1. Predsednik sestavi osnutek dnevnega reda in ga predloži Odboru.2. V dnevnem redu je treba ločiti:-  predlagane ukrepe, o katerih mora Odbor izraziti mnenje v skladu s postopki upravljanja, predvidenimi v členu 11(3) Uredbe o izvajanju 10. ERS;-  druge zadeve, predložene Odboru v skladu s pogoji iz člena 11(4) in (5) Uredbe o izvajanju 10. ERS na pobudo predsednika ali na pisno zahtevo člana Odbora.3. Vsaka delegacija lahko zahteva uvrstitev določene točke na dnevni red seje Odbora. Potrebni podatki o teh točkah se lahko predstavijo ustno.4. Na dnevni red je vključena potrditev zapisnika prejšnje seje.Člen 5Dokumentacija, ki jo je treba poslati članom Odbora1. Predsednik najpozneje 15 delovnih dni pred datumom seje članom Odbora preko sekretariata pošlje vabilo na sejo, osnutek dnevnega reda in predlagane ukrepe, o katerih mora Odbor izraziti mnenje, ter vse druge delovne dokumente v skladu s členom 13(2).2. V nujnih primerih in kadar se morajo ukrepi, ki jih je treba sprejeti, takoj začeti uporabljati, lahko predsednik na predlog člana Odbora ali na lastno pobudo skrajša obdobje iz odstavka 1 na pet delovnih dni pred datumom seje.3. Izjemoma v zelo nujnih primerih (zlasti v resnih gospodarskih, družbenih in političnih okoliščinah, ob naravnih nesrečah v državi prejemnici, humanitarnih krizah ali v drugih zunanjih okoliščinah podobne narave, pri katerih se je treba zelo hitro odzvati) predsedniku na zahtevo člana Odbora ali na lastno pobudo ni treba upoštevati rokov, določenih v odstavkih 1 in 2.4. Odstavka 2 in 3 tega člena se ne uporabljata za strateške dokumente in večletne okvirne programe ter njihove prilagoditve zaradi pregledov sredi in ob koncu obdobja iz členov 4 in 5 Uredbe o izvajanju 10. ERS.5. V primeru predlogov, ki so predložena Odboru po ustnem postopku in o katerih Odbor izrazi svoje mnenje, morajo delegacije najmanj tri delovne dni pred sejo uradno pisno obvestiti sekretariat Odbora o:-  tistih točkah, s katerimi lahko načeloma že soglašajo in za katere predlagajo, da se na dnevni red iz člena 4(1) uvrstijo kot točke A (z ali brez pripomb ali zahtev za dodatne informacije), ter-  tistih točkah, o katerih je po njihovem mnenju treba razpravljati in za katere predlagajo, da se uvrstijo kot točke B.Delegacije pisno in v istem roku oblikujejo pripombe ali zahteve za dodatne informacije.Komisija, kadar je to mogoče, pisno in pred sejo Odbora zagotovi nadaljnje informacije in odgovori na morebitne pripombe.Člen 6Predložitev strateških dokumentov skupni parlamentarni skupščiniV skladu s členom 4(5) Uredbe o izvajanju 10. ERS sekretariat Odbora strateške dokumente posreduje v vednost skupni parlamentarni skupščini istočasno pa tudi delegacijam Odbora.Člen 7Mnenje Odbora1. Kadar se zadeva predloži Odboru, da le-ta o njej izrazi svoje mnenje, se o tej zadevi razpravlja pod pogoji in v skladu s postopkom, določenim v členu 11(3) Uredbe o izvajanju 10. ERS ter členom 8(2) in (3) Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP–ES o dodelitvi finančne pomoči čezmorskim državam in ozemljem, za katero se uporablja Četrti del Pogodbe ES[12] (v nadaljnjem besedilu „Notranji Sporazum“).2. Kadar se uporablja ustni postopek in če med sejo pride do bistvene spremembe ali se predlogu ukrepov dodajo nova dejstva, lahko predsednik na lastno pobudo ali na zahtevo države članice odloži glasovanje o določeni točki dnevnega reda do konca seje ali do naslednje seje.3. Če se v primeru, opisanem v odstavku 2, predsednik ne odloči odložiti glasovanja, kakor zahteva ena delegacija (ali več delegacij), lahko navedena delegacija izrazi pridržek, ki se lahko umakne najpozneje v treh delovnih dneh od dneva, ki sledi seji. Po izteku tega roka se mnenje Odbora zapiše kot dokončno. Komisija obvesti države članice o dokončnem stališču, ki ga je sprejela država članica, katere delegacija je v Odboru izrazila pridržek.4. Na zahtevo delegacije se lahko glasovanje o zadevi prestavi, če dokumenti v zvezi z določeno točko dnevnega reda niso bili poslani članom odbora v roku, določenem v členu 5(1) in (2). V tem primeru se lahko predsednik odloči, da podaljša obdobje posvetovanja, vendar le do konca naslednje seje. Po potrebi se lahko uporabi pisni postopek iz člena 9 tega poslovnika.Vendar lahko Odbor na predlog predsednika ali na zahtevo člana Odbora z navadno večino članov odloči, da ostane točka zaradi nujnosti zadeve na dnevnem redu.5. V okviru pregleda letnih akcijskih programov lahko vsaka delegacija zaprosi za umik projekta ali programa iz letnega akcijskega programa. Če to zahtevo podpre manjšina delegacij, ki lahko prepreči sprejetje, kakor je določeno v členu 9(3) v povezavi s členom 8(2) Notranjega sporazuma, Komisija v skladu s postopki upravljanja iz člena 11(3) Uredbe o izvajanju 10. ERS sprejme letni akcijski program brez zadevnega projekta ali programa. Če pa želi Komisija v skladu z mnenji delegacij v Odboru ERS umaknjeni projekt ali program nadaljevati, ga kasneje ponovno predloži Odboru ločeno od letnega akcijskega programa, in sicer v obliki predloga za financiranje, ki ga Komisija nato sprejme v skladu s postopki upravljanja iz člena 11(3) Uredbe o izvajanju 10. ERS.Člen 8Izmenjava mnenj1. V skladu s členom 11(4) Uredbe o izvajanju 10. ERS si Odbor izmenja mnenja o splošnih ugotovitvah letnih operativnih pregledov in letnega poročila iz člena 14(3) Uredbe o izvajanju 10. ERS. Vsaka delegacija lahko tudi zahteva izmenjavo mnenj o vrednotenjih iz člena 15(2) Uredbe o izvajanju 10. ERS.Vsaka delegacija lahko od Komisije kadar koli zahteva, da Odboru zagotovi informacije in izmenjavo mnenj o vprašanjih v zvezi z nalogami, opisanimi v členu 11(2) Uredbe o izvajanju 10. ERS.2. Kot posledica take izmenjave mnenj lahko delegacije oblikujejo priporočila, ki jih Komisija upošteva. V zapisnik Odbora so vključeni izvedeni ukrepi. Ukrep, ki ga podpira kvalificirana večina delegacij, kakor je določeno v členu 8(3) v povezavi s členom 8(2) Notranjega sporazuma, se evidentira kor priporočilo.Člen 9Zastopanje in sklepčnost1. Vsaka delegacija se obravnava kot ena članica Odbora. Vsaka država članica določi sestavo svoje delegacije in o tem obvesti predsednika.2. Z odobritvijo predsednika lahko delegacije na stroške zadevne države članice spremljajo nevladni izvedenci. Za pridobitev predsednikove odobritve morajo delegati predhodno pisno obvestiti sekretariat Odbora o svoji želji, da jih pri določeni točki dnevnega reda spremlja izvedenec. Če predsednik vnaprej ne nasprotuje udeležbi strokovnjaka na zadevni seji Odbora, se šteje, da je privolitev odobrena.3. Delegacija države članice lahko po potrebi zastopa največ eno drugo državo članico. Zastopana delegacija o tem najpozneje pred začetkom seje uradno pisno obvesti predsednika Odbora.4. Zahteva sklepčnost v razpravah Odbora je dosežena, ko da svoje mnenje kvalificirana večina v skladu s členom 11(3) Uredbe o izvajanju 10. ERS.Člen 10Vključitev tretjih strank1. Na zahtevo delegacije ali na lastno pobudo se lahko predsednik odloči, da o posameznih točkah zasliši izvedence.2. Ti izvedenci in izvedenci iz člena 7(2) niso prisotni niti ne sodelujejo pri glasovanju Odbora.Člen 11Pisni postopek1. Kadar se za predlagane ukrepe uporablja pisni postopek, imajo delegacije za sprejetje stališča na voljo 15 delovnih dni od dneva, ko se predlogi pošljejo. Za vsako delegacijo Odbora, ki do izteka roka, določenega v dopisu, ne izrazi svojega nasprotovanja ali namere, da se vzdrži, se šteje, da je dala tiho soglasje k predlogu.Kadar gre za nujne ali za zelo nujne primere, se uporabljajo roki, določeni v členu 5(2) in (3). Nujne ali zelo nujne primere mora Komisija ustrezno pisno utemeljiti. Delegacije dosežejo sporazum le, če je bil izrecno priglašen. Če se priglasitev ne prejme v 48 urah, se to obravnava kot vzdržanje.2. Vendar se, če član Odbora zahteva, da se osnutek ukrepov obravnava na seji Odbora, pisni postopek s tem zaključi, predlagani ukrepi pa se prenesejo na naslednjo sejo Odbora.3. Komisija pisno obvesti člane Odbora o izidu pisnega postopka takoj, ko je sprejeta zadevna odločitev.Člen 12Tajniške storitveTajniške storitve za Odbor zagotavlja Komisija.Člen 13Zapisnik in zbirno poročilo s sejZa vsako sejo se pod nadzorom predsednika sestavi zapisnik, ki vsebuje mnenja o predlaganih ukrepih in stališča, izražena na seji. Zapisnik se pošlje članom Odbora v 15 delovnih dneh.Delegacije svoje morebitne pripombe na zapisnik pisno sporočijo predsedniku. O tem se obvesti Odbor; v primeru nesoglasja o predlagani spremembi razpravlja Odbor. Če nesoglasje ni rešeno, se predlagana sprememba priloži zapisniku.Člen 14Seznam prisotnih1. Na vsaki seji sestavi predsednik seznam prisotnih z navedbo organov ali organizacij, ki jim udeleženci pripadajo. Seznam prisotnih bo udeležencem razdeljen med sejo.2. Na začetku vsake seje mora vsaka delegacija, katere sodelovanje pri delu odbora pomeni navzkrižje interesov v zvezi z določeno točko na dnevnem redu, o tem položaju obvestiti predsednika. Člani delegacij, ki ne pripadajo nobenemu organu ali organizaciji države članice, morajo podpisati izjavo, da njihova udeležba ne pomeni navzkrižja interesov.V primeru navzkrižja interesov se mora zadevni član na zahtevo predsednika med obravnavo ustreznih točk na dnevnem redu umakniti.Člen 15Korespondenca1. Dopisi za Odbor so naslovljeni na Komisijo, in sicer na sekretariat Odbora.2. Dopisi, ki jih na delegacije naslovi sekretariat, se po najhitrejši in najzanesljivejši elektronski poti pošljejo tudi stalnemu predstavniku zadevne države članice.3. Razen v izrednih primerih, se dopisi med Komisijo in delegacijami v obeh smereh pošiljajo z elektronski sredstvi, predvidenimi v ta namen.Člen 16Preglednost1. Načela in pogoji v zvezi z dostopom javnosti do dokumentov, ki se uporabljajo za Komisijo, se uporabljajo tudi za Odbor. Kadar se taka zahteva pošlje državi članici, mora ta ravnati v skladu s členom 5 Uredbe (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije.2. Posvetovanja Odbora so zaupna za vse udeležence.Člen 17Stroški1. Stroške delovanja Odbora, vključno s potnimi stroški za enega udeleženca na državo članico, nosi Komisija.2. Komisija lahko povrne stroške nastanitve in potne stroške izvedencev, povabljenih v skladu s členom 8(1).3. Prostor in materialna sredstva, ki jih Odbor potrebuje za svoje delo, zagotovi Komisija.[1] NOTRANJI SPORAZUM med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP–ES o dodelitvi finančne pomoči čezmorskim državam in ozemljem, za katero se uporablja Četrti del Pogodbe ES (UL L 247, 9.9.2006, str. 32).[2] SKLEP PREDSTAVNIKOV VLAD DRŽAV ČLANIC, KI SO SE SESTALI V OKVIRU SVETA, o začasni uporabi Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s Sporazumom o partnerstvu AKP–ES in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES (UL L 247, 9.9.2006, str. 30).[3] UL L 317, 15.12.2000, str. 3.[4] UL L 209, 11.8.2005, str. 27.[5] UL L 247, 9.9.2006, str. 32.[6][7] UL L 314, 30.11.2001, str. 1.[8] UL L 109, 26.4.2007, str. 33.[9][10][11] UL L 109, 26.4.2007, str. 33.[12] UL L 247, 9.9.2006, str. 32.